बहरीन की समस्या का सैन्य समाधान नहीं : अमेरिका  
अमेरिका का कहना है कि बहरीन की स्थिति का समाधान सुरक्षाबलों के जरिए नहीं, बल्कि इसे बातचीत के जरिए हल किया जाना चाहिए।
अमेरिका का कहना है कि बहरीन की मौजूदा स्थिति का समाधान सुरक्षाबलों के जरिए नहीं हो सकता, बल्कि इसे बातचीत के जरिए हल किया जाना चाहिए।  अमेरिकी विदेश विभाग के प्रवक्ता मार्क टोनर ने कहा, यह पूरी तरह स्पष्ट है कि बहरीन की समस्या का सैन्य समाधान नहीं हो सकता। हमने पहले भी कहा कि इस स्थिति से विश्वसनीय राजनीतिक प्रक्रिया के जरिए निपटना होगा। उन्होंने बहरीन के सभी पक्षों से राष्ट्रीय स्तर के संवाद में शामिल होने के लिए कहा है, जिसका आह्वान शहजादे सलमान की ओर से किया गया है।  टोनर ने कहा, हम चाहते हैं कि वहां हिंसा का माहौल खत्म हो। बहरीन के लोगों की चिंताओं का निवारण राजनीतिक प्रक्रिया के जरिये होना चाहिए।